Diari Oficial de la Generalitat Valenciana


Sumari del DOGV 9738, del 04-12-2023 (2023/12193)

RESOLUCIÓ de 28 de novembre de 2023, de la Vicepresidència Segona i Conselleria de Serveis Socials, Igualtat i Habitatge de concessió de les ajudes regulades mitjançant l'Ordre 2/2023, de 15 de febrer, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions per a la rehabilitació d'habitatges o edificis d'habitatges d'entitats locals per a destinar-los a habitatge de lloguer amb finalitats socials mitjançant el Pla «Recuperem llars», i es convoquen les ajudes per a l'exercici 2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9738

Data del DOGV
:   04-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12774


Data del document
:   28-11-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 28 de novembre de 2023, de la Vicepresidència Segona i Conselleria de Serveis Socials, Igualtat i Habitatge de concessió de les ajudes regulades mitjançant l'Ordre 2/2023, de 15 de febrer, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions per a la rehabilitació d'habitatges o edificis d'habitatges d'entitats locals per a destinar-los a habitatge de lloguer amb finalitats socials mitjançant el Pla «Recuperem llars», i es convoquen les ajudes per a l'exercici 2023. [2023/12969]  
Vistes les sol·licituds presentades i vistos els antecedents que consten en la Direcció General d'Habitatge, resulten els següents:  
  
Antecedents de fet  
Primer. Mitjançant l'Ordre 2/2023, de 15 de febrer, de la Vicepresidència Segona i Conselleria d'Habitatge i Arquitectura Bioclimàtica, s'aproven les bases reguladores per a la concessió de subvencions per a la rehabilitació d'habitatges o edificis d'habitatges d'entitats locals per a destinar-los a habitatge de lloguer amb finalitats socials mitjançant el pla «Recuperem llars» i es convoquen les ajudes per a l'exercici 2023, publicada en el DOGV número 9538, de 21 de febrer de 2023.  
Per a això, s'ha habilitat a través de l'ordre esmentada el procediment de concurrència competitiva que s'ha de seguir, al qual poden concórrer les administracions locals i altres entitats del sector públic d'àmbit local que complisquen les condicions que establixen les bases reguladores.  
Segon. D'acord amb el que establix l'apartat 3 del resolc segon de l'esmentada Ordre 2/2023, el termini per a presentar sol·licituds va finalitzar el passat 25 d'abril de 2023, inclusivament.  
Tercer. Les sol·licituds totals presentades telemàticament ascendixen a 56, de les quals només en són vàlides 36 i 20 no són vàlides, ja que són sol·licituds improcedents o duplicades d'altres ja presentades.  
Després de l'estudi i l'anàlisi de les sol·licituds vàlides i la seua documentació, resulta:  
  
Sol·licituds per a les quals es proposa l'adjudicació 36  
Sol·licituds per a les quals es proposa la denegació per esgotament pressupostari 0  
Total vàlides 36  
Sol·licituds improcedents per incomplir alguna/unes de les bases 3  
Sol·licituds desistides, per sol·licitud de l'interessat o no haver aportat la documentació 16  
Sol·licituds duplicades; per tant, anul·lades per acumulació en un altre expedient 1  
Total 56  
  
  
Quart. D'acord amb l'ordene segon de l'Ordre 2/2023, de 15 de febrer, la quantia total màxima inicial de les ajudes per a concedir era de 27.501.400,00 € i es podia augmentar amb una quantia addicional de fins a 88.871.908,00 € d'euros, en el cas de produir-se un increment de l'import del crèdit pressupostari disponible a conseqüència d'una generació, una ampliació o una incorporació de crèdit inicial. L'assignació del qual queda condicionada per les dotacions de les quatre anualitats allí establides i per la mecànica de concessió de la subvenció regulada en l'ordre, quan es produïsca l'esgotament de les disponibilitats pressupostàries per a atendre-les.  
Cinqué. D'acord amb el que establix l'apartat 5 de la base tretzena de l'Ordre 2/2023, les sol·licituds presentades que complixen els requisits exigits s'han ordenat de més a menys puntuació (en cas d'igualtat, prevaldrà la sol·licitud amb el número més baix de registre telemàtic d'entrada) atesos els criteris de baremació inclosos en les bases. Aquest ordre permet elaborar la llista de sol·licituds que es proposen com a adjudicatàries de les ajudes en què s'indica l'import de la subvenció atorgable a tots aquests expedients que, segons el que regula la base setena d'aquesta ordre, puguen correspondre'ls i que sumen conjuntament una quantia de 5.476.526,00 €.  
  
En conseqüència, s'elaboren les llistes corresponents a les situacions anteriorment descrites com annexos I, II i III, i es fa constar que les propostes d'adjudicació han sigut dictades prèvia comprovació d'estar al corrent les parts beneficiàries amb les obligacions fiscals, tributàries i amb la Seguretat Social, o qualsevol altra de la resta d'obligacions assenyalades en la Llei 38/2003, de 17 de novembre, general de subvencions. Així mateix, es detallen els motius pels quals es proposa la denegació de les sol·licituds que no complixen les condicions per a obtindre les ajudes.  
  
Fonaments de dret  
I. Competència. És competent per a resoldre la directora general d'Habitatge, d'acord amb el que establix la base quinzena de l'Ordre 2/2023, de 15 de febrer, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de la concessió de subvencions per a la rehabilitació d'habitatges o edificis d'habitatges d'entitats locals per a destinar-los a habitatge de lloguer amb finalitats socials mitjançant el pla «Recuperem llars», i es convoquen les ajudes per a l'exercici 2023, publicada en el DOGV número 9538, de 21 de febrer de 2023.  
Vista l'acta de la reunió i proposta de resolució de l'òrgan col·legiat de data 23 d'octubre de 2023, la Llei 39/2015, d'1 d'octubre, del procediment administratiu comú de les administracions públiques, i la resta de normativa de necessària i pertinent aplicació, resolc:  
  
  
Primer  
Concedir amb càrrec a l'aplicació pressupostària 58.93.46.457.92.3 de la línia S1751000, del capítol VII dels pressupostos de la Generalitat per a 2023, les ajudes regulades mitjançant l'Ordre 2/2023, de 15 de febrer, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de la concessió de subvencions per a la rehabilitació d'habitatges o edificis d'habitatges d'entitats locals per a destinar-los a habitatge de lloguer amb finalitats socials mitjançant el pla «Recuperem llars», i es convoquen les ajudes per a l'exercici 2023, publicada en el DOGV número 9538, de 21 de febrer de 2023, per un import total de 5.476.526,00 €, als expedients en què s'ha acreditat el compliment dels requisits que establixen i s'ha comprovat que les entitats beneficiàries estan al corrent amb les obligacions fiscals, tributàries i amb la Seguretat Social que els corresponguen.  
Aquesta concessió comprén l'atorgament de la subvenció segons el que regula la base quinzena de l'esmentada Ordre 2/2023 i en funció de l'ordre establit per la baremació regulada en la base onzena, i es podrà percebre mentre no es produïsca l'esgotament de la dotació inicial de 94.672.266,00 €.  
  
Resum del desglossament de l'import total de les ajudes:  
  
 Import  
Ajuda a càrrec de la Generalitat 5.476.526,00 €  
IMPORT TOTAL 5.476.526,00 €  
  
  
La llista de sol·licituds per a les quals es concedix l'adjudicació s'indica en l'annex I de la present resolució.  
D'acord amb el que disposa la base vint-i-unena de l'ordre esmentada, la Generalitat podrà comprovar, pels mitjans que estime més adequats, el compliment de les obligacions inherents a l'atorgament de les ajudes. L'incompliment d'aquestes obligacions o la comprovació de la falsedat de les dades aportades a l'expedient donarà lloc a la revocació de la subvenció concedida i a la devolució de les quanties atorgades, incrementades amb els interessos legals aplicables des del moment de la percepció.  
  
  
Segon  
Denegar les sol·licituds que s'indiquen en l'annex II perquè no han esmenat satisfactòriament les objeccions notificades o els costos d'execució de les obres han superat els valors mitjans del mercat.  
  
Tercer  
Considerar desistides les sol·licituds que s'indiquen en l'annex III per iniciativa pròpia o per no haver aportat dins del termini concedit a aquest efecte cap documentació per a l'esmena de les objeccions o deficiències assenyalades en la llista de sol·licituds publicada en la web de la conselleria competent en matèria d'habitatge.  
Els annexos anteriorment assenyalats de la present resolució no es publicaran en el Diari Oficial de la Generalitat Valenciana. Aquests es publicaran en la pàgina web de la Vicepresidència Segona i Conselleria de Serveis Socials, Igualtat i Habitatge en l'apartat corresponent de l'ajuda, https://habitatge.gva.es/va/web/arquitectura/recuperem-llars-2023, de conformitat amb el que establix l'apartat 3 de la base quinzena de l'ordre indicada.  
  
Contra la present resolució, que posa fi a la via administrativa, es podrà interposar potestativament un recurs de reposició davant de la Secretaria Autonòmica d'Habitatge, en el termini d'un mes a comptar des de l'endemà de la seua publicació, de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que establixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 28 de novembre de 2023.- La directora general d'Habitatge (p. d. Ordre 2/2023, de 15 de febrer): Ana Isabel Caballer Almela.